पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के मथुरा जिले में स्थित राजकीय बाल सम्प्रेक्षण गृह (बाल सुधार गृह) तक कोरोना का संक्रमण पहुंच गया है। 24 घंटे के भीतर गुरुवार को आई रिपोर्ट में कुल 367 संक्रमित मिले। इनमें 52 बाल कैदी कोरोना संक्रमित मिले हैं। संक्रमित बच्चों को आइसोलेट किया गया है। साथ ही पूरे परिसर को सैनिटाइज किया गया है।
300 से ज्यादा बाल कैदी एक साथ
सिविल लाइन इलाके में स्थित राजकीय बाल सम्प्रेक्षण गृह किशोर में 300 से ज्यादा बाल कैदी सजा काट रहे हैं या विचाराधीन हैं। विभिन्न अपराधों में बन्द इन बाल कैदियों की बुधवार को जांच की गई। जिसके बाद गुरुवार को आई रिपोर्ट में 52 बाल कैदी पॉजिटिव पाए गए।
डॉक्टरों की निगरानी में इलाज जारी
इसके बाद स्वास्थ्य विभाग हरकत में आया है। जिले के कोविड 19 प्रभारी डॉक्टर भूदेव ने बताया कि कोरोना की जांच करने के बाद इन सभी की रिपोर्ट आई है। जिसके बाद इन सभी को अन्य बच्चों से अलग कर आइसोलेट कर इलाज शुरू कर दिया गया है। इसके साथ ही पूरे परिसर को सैनिटाइज किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn